સુરત જિલ્લાના માંડવી પોલીસ પોલીસ દ્વારા ગત મે માસમાં ડેડીયાપાડા વિસ્તારમાં રહેતા અશ્વિન વસાવાની ધરપકડ કરાઈ હતી. વાહન ચોરીના ગૂનામાં માંડવી પોલીસે એની ધરપકડ કર્યા બાદ રિમાન્ડ મેળવ્યા હતા. ત્યારબાદ કોર્ટના આદેશ મુજબ તેને જ્યુડિશિયલ કસ્ટડીમાં મોકલી આપવામાં આવ્યો હતો, માંડવી પોલીસ મથક ખાતે આવેલ સબજેલમાં આરોપીને રાખવામાં આવ્યો હતો. આ રીઢા આરોપીએ રવિવારે મળસ્કે સામાન્ય લાકડાના જાળિયાની બનાવવામાં આવેલ જેલના સળિયા તોડી લોખંડની જાળી કાપીને ભાગી છૂટ્યો હતો. આરોપી ભાગી જવાની ઘટનાને પગલે માંડવી પોલીસ મથકે ગુનો નોંધાયો હતો. આરોપી ભાગી છૂટવાની ઘટનાને પગલે સમગ્ર જિલ્લા પોલીસમાં ચકચાર મચી ગઈ હતી. જિલ્લા પોલીસે તાત્કાલિક અલગ અલગ ટીમ બનાવી માંડવી, માંગરોળ, ડેડીયાપાડા, વાલિયા જેવા વિસ્તારોમાં તપાસ હાથ ધરી છે. અશ્વિન વસાવા માત્ર માંડવી જ નહિ પરંતુ બારડોલી, માંગરોળ , કોસંબા સહિતના પોલીસ સ્ટેશનમાં ૮ જેટલા ગૂનામાં સંડોવાયેલ છે. ભાગી છૂટેલ આરોપી અશ્વિન વસાવા વાહન ચોરીમાં રીઢો આરોપી છે. પોલીસે ડોગ સ્કોવડની મદદથી તપાસ હાથ ધરી છે.